ไฟแนนซ์ทูเดย์
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

....ทีมข่าวการเงิน
..m...แบ่งงานกันชัดแล้วที่กระทรวงการคลัง โดย กรณ์ จาติกวณิช ขอดึงเอ็กซิมแบงก์ และธนาคารอิสลามแห่งประเทศไทยกลับมาดูเองเพื่อให้ครอบคลุมงานของแบงก์รัฐทั้งหมด เนื่องจากต้องการใช้แบงก์รัฐเป็นหัวหอกในการแก้ปัญหาเศรษฐกิจหลังงบประมาณไทยเข้มแข็งต้องลดลง
...m...ส่วน มั่น พัธโนทัย รมช.คลังใหม่ถอดด้าม แม้อายุอานามจะมากแล้วแต่รับรองความฟิตปั๋ง จะรับผิดชอบงานประกันภัยที่ถนัดมาตั้งแต่สมัยเป็นทีมงานของ สมพร อัศวเหม รมช.พาณิชย์ เมื่อเกือบสิบปีก่อน โดยคุมงานคณะกรรมการกำกับและส่งเสริมการประกอบธุรกิจประกันภัย (คปภ.) และสำนักงานความร่วมมือทางเศรษฐกิจประเทศเพื่อนบ้าน
...m...นอกจากนั้น ยังรับไม้ต่อดูการจัดเก็บภาษีของกรมสรรพสามิตและกรมธนารักษ์ต่อ พฤฒิชัย ดำรงรัตน์ อดีต รมช.คลัง โดยงานหนักคือการปรับวิธีการคิดภาษีบุหรี่และเร่งโครงการก่อสร้างโรงงานยาสูบแห่งใหม่ รวมทั้งสานต่อนโยบายให้ชาวบ้านเช่าที่ดินราชพัสดุราคาถูกทำกิน
...m...จุมพล สายมาลา ผู้ช่วยกรรมการผู้จัดการใหญ่ เจ้าหน้าที่บริหาร สายงานธนบดีธนกิจ (Wealth Management) ธนาคารทหารไทย ออกผลิตภัณฑ์ประกันอุบัติเหตุตัวใหม่ “ทีเอ็มบี ประกันอุบัติเหตุ คุ้มครองชัวร์ 100% (TMB Accident Care 100% Sure)” ตั้งแต่วันที่ 15 มี.ค. 2553 ที่ผ่านมา ได้รับการตอบรับจากลูกค้าทั่วประเทศเป็นอย่างดี 
โดยมียอดผู้สมัครแล้วรวมกว่า 2 หมื่นราย ด้วยรูปแบบการเป็นประกันอุบัติเหตุแบบพร้อมใช้ ที่ให้ความคุ้มครองแก่ลูกค้าทันทีที่สมัคร โดยเมื่อลูกค้าเดินเข้ามาซื้อประกันอุบัติเหตุที่สาขาทีเอ็มบีก็จะได้รับกรมธรรม์ในรูปแบบกล่องกลับบ้านพร้อมความคุ้มครองทันที ตอบสนองไลฟ์สไตล์ของผู้บริโภคปัจจุบันที่เน้นความสะดวกเป็นหลัก